Gallerí Langbrók

Gallerí Langbrók var gallerí stofnað í Reykjavík 1978 af tólf íslenskum myndlistarkonum. Galleríið var fyrst til húsa að Vitastíg 12, 101 Reykjavík og opnaði formlega 20. júlí 1978.  

Galleríið, nefnt eftir Hallgerði langbrók, seldi listaverk og listmuni Langbróka eins og þær kölluðu sig í daglegu tali, sem og verk í umboðssölu eftir aðra myndlistarmenn. Keramik, vefnaður, tauþrykk í metravöru, handþrykktir púðar, textílvörur, fatnaður, nytjalist, grafík og teikningar var meðal þess sem galleríið bauð til sölu. Gallerí Langbrók stóð einnig fyrir myndlistarsýningum innan hópsins og utan, á veggjum gallerísins og í öðrum sýningarrýmum. 

1980 flutti Gallerí Langbrók í Landlæknishúsið á Bernhöftstorfu, Amtmannsstíg 1, 101 Reykjavík. Galleríð opnaði þar, eftir viðamiklar endurbætur á húsnæðinu, með sýningu allra 14 Langbróka á Listahátíð í júní 1980. Leigusamningur var gerður til fimm ára við Torfusamtökin. Langbrækur unnu af sér leigu að hluta við uppbyggingu á Landlæknishúsinu undir stjórn Halldórs Backmanns, sem var flinkur smiður með verndunarsjónarmið í öndvegi. Í húsnæði gallerísins að Amtmannsstíg voru þrjú rými. Fremsta rýmið var vinsæll sýningarsalur fyrir myndlistarsýningar og innri rýmin tvö sett upp sem sölurými fyrir listmuni. 

Haustið 1985 rann leigusamningurinn við Torfusamtökin út. Það haust hættu flestar Langbrækur í galleríinu en héldu áfram sjálfstæðri listsköpun. Á þessum tíma hafði nýstofnuð Minjastofnun tekið við rekstri húsanna á Torfunni og reyndist hún erfið í samningum. Gallerí Langbrók var þ.a.l. endanlega lokað í janúar 1986SÍM fréttabréf 1.tbl, 3. árg 1996: Sigrún Eldjárn, In memoriam. Nokkrar Langbrækur fengu liðsauka og stofnuðu Gallerí Gangskör sem tók við húsnæðinu á Amtmannsstíg 1 snemma árs 1986. Hluti úr textílhópi gallerísins hélt nafninu og opnaði textílgallerí á Bókhlöðustíg 2 haustið 1985 ásamt nokkrum nýjum textíllistakonum. Gallerí Langbrók-textíll, sem starfaði til 1989, var einnig með sýningarsal á sama stað sem kallaðist Gallerí Hallgerður.

Langbrækur urðu samtals 24 og komu úr flestum greinum myndlistarinnar. Þær héldu fjölmargar sýningar; ýmist allar saman, einar eða í smærri hópum. Allar starfa þær ötullega að listsköpun og má finna verk eftir þær á söfnum, galleríum, við opinberar stofnanir, í bókum, heimilum og einkasöfnum.

 Langbrækur 
Stofnfélagar 1978:

 Ásrún Kristjánsdóttir - tauþrykk
 Eva Vilhelmsdóttir - fatahönnun
 Guðrún Auðunsdóttir - tauþrykk og textílhönnun
 Guðrún Gunnarsdóttir - listvefnaður og textílhönnun
 Guðrún Marinósdóttir - tauþrykk og textílhönnun
 Kolbrún Björgólfsdóttir - leirlist
 Ragna Róbertsdóttir - listvefnaður og tauþrykk
 Sigrún Guðmundsdóttir - textílhönnun
 Sigrún Eldjárn - grafík og teikning
 Sigurlaug Jóhannesdóttir - listvefnaður (hætti tímabundið1979)
 Steinunn Bergsteinsdóttir - tauþrykk og textílhönnun
 Þorbjörg Þórðardóttir - listvefnaður og tauþrykk

1979 bættust þrjár nýjar í hópinn:

 Elísabet Haraldsdóttir - leirlist
 Guðný Magnúsdóttir - leirlist
 Jóhanna Þórðardóttir - tauþrykk og skúlptúr

1983 bættust tíu nýjar í hópinn:

 Aðalheiður Skarphéðinsdóttir - tauþrykk og grafík
 Borghildur Óskarsdóttir - leirlist
 Edda Jónsdóttir - grafík og teikning
 Edda Óskarsdóttir - leirlist
 Guðrún Svava Svavarsdóttir - málverk og teikning
 Lísbet Sveinsdóttir - leirlist og gler
 Rúna (Sigrún Guðjónsdóttir) - teikning og vatnslitur
 Sigurlaug Jóhannesdóttir - listvefnaður (kom aftur, hætti tímabundið 1979)
 Sigrid Valtingojer - grafík
 Valgerður Bergsdóttir - grafík og teikning

 Sýningar í Gallerí Langbrók 

 1978 J. Van de Brand - málverk
 1979 Kolbrún Björgólfsdóttir - keramik 
 1980 14 Langbrækur sýna Smælki á Amtmannsstíg 1 á Listahátíð í Reykjavík
 1980 Ómar Skúlason og Sigurður Örlygsson - samsýning
 1980 Sigrún Eldjárn - teikningar með vatnslitaívafi
 1981 Valgerður Bergsdóttir - teikningar
 1981 Ingibjörg Soffíu- og Sigurðardóttir - Ullarleikur
 1981 Edda Jónsdóttir - collage og grafík
 1981 Ragna Ingimundardóttir, Rósa Gísladóttir og Sóley Eiríksdóttir - keramik
 1981 Guðbergur Auðunsson - blönduð tækni
 1981 Agneta Backlund - listvefnaður
 1981 Satos Michou - ljósmyndir með blandaðri tækni
 1981 Byrån - fatnaður frá Svíþjóð
 1981 Guðrún Gunnarsdóttir - myndvefnaður
 1981 Ragna Róbertsdóttir - tauþrykk
 1982 Guðrún Auðunsdóttir - tauþrykk
 1982 Sigrún Guðmundsdóttir - barnaföt
 1982 Brian Pilkington - málverk
 1982 Eva Vilhelmsdóttir - leður
 1982 Sýning allra 14 Langbróka á Listahátíð - Smælki '82
 1982 Kolbrún Björgólfsdóttir - keramik
 1982 Eva Werdenich-Maranda - keramik og grafík
 1982 AG.AU. - finnskir gull- og silfursmiðir
 1982 Edda Jónsdóttir - polaroid skúlptúrar
 1982 Ásdís Sigurþórsdóttir - sáldþrykk
 1982 Torfusamtökin - fjáröflunarsýning með verkum 98 listamanna
 1983 Ólafur Th. Ólafsson - vatnslitamyndir
 1983 Sigrid Valtingojer - grafík og teikningar
 1983 Hjördís Bergsdóttir - textíll
 1983 Brynhildur Þorgeirsdóttir - glerskúlptúrar
 1983 Jóhanna Þórðardóttir - lágmyndir
 1983 Tíu nýjar Langbrækur sýna saman
 1983 Sigrún Einarsdóttir og Sören Larsen - Gler í Bergvík
 1983 Kristján Kristjánsson - póstkort með blandaðri tækni
 1983 Elísabet Haraldsdóttir og Ásrún Kristjánsdóttir - keramik og silkiþrykk
 1983 Sigurður Örn Brynjólfsson - teikningar
 1983 Örlygur Kristinsson - olíumálverk
 1984 Sigurlaug Jóhannesdóttir - listvefnaður
 1984 Rúna (Sigrún Guðjónsdóttir) - steinleirsmyndir og teikningar
 1984 Sigrid Valtingojer - grafík og teikningar
 1984 Eva Vilhelmsdóttir, Kolbrún Björgólfsdóttir og Borghildur Óskarsdóttir - skinnfatnaður, postulín og keramik
 1984 Steinunn Bergsteinsdóttir og Kolbrún Björgólfsdóttir - fatnaður og skartgripir
 1984 Zdenka Rusova - grafík
 1984 Outi Heiskanen - grafík
 1984 Ragna Ingimundardóttir - keramik
 1984 Edda Jónsdóttir og Guðný Magnúsdóttir - grafík og keramik
 1984 Borghildur Óskarsdóttir - keramik
 1984 Eva Vilhelmsdóttir og Lísbet Sveinsdóttir - leðurfatnaður og jarðbrenndur leir
 1985 Guðrún Auðunsdóttir, Guðrún Gunnarsdóttir, Guðrún Marinósdóttir, Ragna Róbertsdóttir og Þorbjörg Þórðardóttir - vefnaður og textíll
 1985 Rúrí og Grímur Marinó Steindórsson - skartgripir úr áli og stáli
 1985 Sjón - Nobody's Baby Dolls tauskúlptúrar
 1985 Rúna (Sigrún Guðjónsdóttir) - teikningar og smámyndir
 1985 Kristín Þorkelsdóttir - vatnslitamyndir
 1985 Kunito Nagaoka - grafík
 1985 Valgarður Gunnarsson - málverk
 1985 Ína Salóme - textílverk
 1985 Aðalheiður Skarphéðinsdóttir - myndverk og slæður
 1985 Valdimar Harðarson - Fellistóllinn Sóley

 Samsýningar Langbróka utan Gallerísins 

 1978 Stúdentakjallarinn - sýnishorn af því sem fæst í Gallerí Langbrók
 1979 Kjarvalsstaðir - Langbrækur á sumarsýningu Kjarvalsstaða
 1980 Kjarvalsstaðir - Nordisk Textiltriennal. Nokkrar Langbrækur ásamt fleirum
 1984 Bogasalur Þjóðminjasafnsins - Allar 24 Langbrækur sýna saman
 1984 Laxdalshús á Akureyri - 19 Langbrækur sýna saman
 1987 Galleri Plaisiren, Hasselby, Svíþjóð - Ísbrot. Nokkrum Langbrókum boðið að sýna samanSÍM fréttabréf 1. tbl, 4. árg. 1987. Rúna, Ísbrot

 Heimildir og tilvísanir